**SKELBIMAS**

**DĖL KANDIDATŲ Į AB BIRŠTONO SANATORIJOS „VERSMĖ“**

**VALDYBOS NARIŲ VIETAS ATRANKOS**

AB Birštono sanatorijos „Versmė“ (toliau – Bendrovė), juridinio asmens kodas 152814478, adresas: B. Sruogos g. 9, LT-59209 Birštonas:

**Skelbia dviejų kandidatų atranką į Bendrovės nepriklausomų valdybos narių, turinčių kompetencijas (1) finansų (finansų valdymo, finansų analizės, investicijų ar audito) srityje, (2) medicinos įstaigų vadybos srityje, vietas.**

Bendrovės interneto svetainės adresas <http://www.>versme.com

Bendrovės veiklos strategija skelbiama: <https://versme.com/veiklos-strategija/>

valdyba skiriama 4 metams, kadencijos pradžia – nuo paskyrimo datos, pabaiga – 2025 m.

Valdybos narių skaičius: 5.

Atlygis už kolegialaus organo nario veiklą – valandinis. Su valdybos nario atlygio skyrimo tvarka ir veiklos sutarties projektu galima susipažinti:

https://e-seimas.lrs.lt/portal/legalAct/lt/TAD/082df87297b411eb998483d0ae31615c?positionInSearchResults=8&searchModelUUID=fcb7fc42-55f7-416e-aa07-7e3da83816c7

Stebėsenos agentūros vykdomos atrankos: https://governance.lt/kolegialus-organai/#nariu-atrankos

Kandidatų atrankos aprašas:

https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/asr

**Specialieji reikalavimai:**

**Kandidatui finansų (finansų valdymo, finansų analizės, investicijų ar audito) srityje**

- aukštasis universitetinis išsilavinimas ekonomikos srityje;

- vadovaujamo darbo finansų valdymo srityje patirtis – ne mažiau kaip 5 metai;

- darbo bendrovių valdymo organuose patirtis – ne mažiau kaip 5 metai.

Papildomai bus vertinami šie kandidatų privalumai:

- profesionalaus bendrovių valdymo organo nario arba pirmininko pažymėjimas;

- mokslinis laipsnis ekonomikos mokslų srityje.

**Kandidatui ūkio šakos, kurioje veikia sanatorija, tai yra medicinos įstaigų vadybos srityje**

- aukštasis universitetinis išsilavinimas medicinos srityje;

- magistro laipsnis viešojo administravimo ar verslo vadybos srityje;

- vadovaujamo darbo sveikatos priežiūros įstaigų administravimo srityje patirtis – ne mažiau kaip 5 metai.

Papildomai bus vertinami šie kandidatų privalumai:

- mokslinis laipsnis medicinos mokslų srityje;

- darbo, administruojant ES struktūrinės paramos projektus, patirtis – ne mažiau 1 metų.

**Bendrieji reikalavimai:**

turi aukštąjį universitetinį ar jam prilygintą išsilavinimą;

nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nepriklausomo nario pareigas kiltų interesų konfliktas;

neatimta ir neapribota teisė eiti valdybos nario pareigas ir atlikti joms priskirtas funkcijas;

per pastaruosius 5 metus kandidatas nėra atšauktas iš juridinio asmens vienasmenio ar kolegialaus organo dėl netinkamo pareigų atlikimo.

**Nepriklausomumo reikalavimai:**

1. Kandidatas turi nebūti tos įmonės, į kurios kolegialų organą pretenduoja, atranką inicijuojančio subjekto ar jam pavaldaus juridinio asmens valstybės tarnautojas ar darbuotojas ir pastaruosius vienus metus turi būti nėjęs tokių pareigų;

2. Kandidatas turi nebūti tos įmonės, į kurios kolegialų organą pretenduoja, ar susijusio juridinio asmens vadovas ar darbuotojas ir pastaruosius vienus metus turi būti nėjęs tokių pareigų ir negavęs atlygio iš tos įmonės ar susijusio juridinio asmens, išskyrus atlygį už kolegialaus organo ar komiteto nario pareigas;

3. Kandidatas turi nebūti įmonės, į kurios kolegialų organą pretenduoja, ar susijusio juridinio asmens dalyvis, šių juridinių asmenų dalyvių atstovas;

4. Kandidatas turi neturėti reikšmingų verslo ryšių su ta įmone, į kurios kolegialų organą pretenduoja, ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu reikšmingų verslo ryšių laikomas fizinis ar juridinis asmuo, kurio pajamos iš įmonės, jos dalyvio ar susijusio juridinio asmens per pastaruosius 12 mėnesių yra didesnės nei 1000 eurų, išskyrus darbo užmokestį ar atlygį už kolegialaus organo ar komiteto nario pareigas;

5. Kandidatas pastaruosius dvejus metus turi nebūti audito įmonės, kuri atlieka ar atliko tos įmonės, į kurios kolegialų organą pretenduoja, ar susijusio juridinio asmens auditą, partneriu, dalyviu, vadovu, kolegialaus organo nariu arba darbuotoju;

6. Kandidatas turi nebūti tos įmonės, į kurios kolegialų organą pretenduoja, kolegialaus organo nariu ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius tos pačios įmonės kolegialaus organo nario pareigų ėjimo laikotarpius, tarp kurių yra ne didesnis kaip vienų metų laiko tarpas;

7. Kandidatas turi nebūti daugiau nei trijų (įskaitant įmonę, į kurios kolegialų organą pretenduoja) to paties atranką inicijuojančio subjekto valdomų įmonių kolegialių organų nariu.

**Dokumentai, kuriuos privalo pateikti kandidatai:**

1. Kandidato paraiška dalyvauti atrankoje ir sąžiningumo deklaracija (prašymas dalyvauti atrankoje bei sąžiningumo deklaracija).

2. Kandidato gyvenimo aprašymas;

3. Kandidato motyvacinis laiškas atrankos komisijai;

4. Kandidato tapatybę patvirtinančio asmens dokumento kopija;

5. Aukštąjį išsilavinimą patvirtinančių dokumentų kopijos;

6. Kitus reikalingus dokumentus ar jų kopijas, patvirtinančias atitiktį bendriesiems, nepriklausomumo ir specialiesiems reikalavimams, nurodytiems šiame skelbime.

Atrankos komisijos ir (ar) atrankos agentūros (UAB „Amber team“) atstovų prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems, nepriklausomumo ir specialiesiems reikalavimams.

Daugiau informacijos suteiks:

Vaida Pociutė-Bortelienė, UAB „Amber team“ direktorė, tel. 8 671 17467, el. paštu: vaida@amberstaff.com

 Aušra Slavinskienė, Birštono savivaldybės administracijos Teisės ir civilinės metrikacijos skyriaus vedėja, tel. (8 319) 62001, el. paštas ausra.slavinskiene@birstonas.lt.

**Galimi kandidatavimo dokumentų pateikimo būdai:**

Kandidatai teikia dokumentus atrankos agentūrai UAB „Amber team“ iki 2021 m. birželio 1 d. imtinai.

- Asmeniškai Vivulskio g. 7, Vilnius (520 kabinetas). Pateikiamos dokumentų kopijos, o dokumentų originalus gali būti prašoma pateikti, jei kandidatas bus pripažintas atrankos laimėtoju;

- Paštu (registruotu laišku ar per kurjerių tarnybą) Vivulskio g. 7, Vilnius (520 kabinetas) Pateikiamos dokumentų kopijos, o dokumentų originalus gali būti prašoma pateikti, jei kandidatas bus pripažintas atrankos laimėtoju;

- Elektroniniu paštu: vaida@amberstaff.com, nurodant: „Atranka į AB Birštono sanatorija Versmė valdybos narius“.

Teikiant dokumentus, būtina nurodyti į kokią valdybos kompetencijų sritį (-is) kandidatuojama. Teikti kandidatūrą galima į daugiau nei vieną sritį.

Informuosime tik atrinktus kandidatus. Konfidencialumą garantuojame.